Stafræn framköllun er framköllun á ljósnæman pappír sem fer í gegnum ferli af vökvum sem festa myndina , hreinsa og þurrka pappírinn . Slík prentun er algengasta myndaprentunin og kemur í flestum hefðbundnum myndastærðum . Svona eru flestar myndir í myndaalbúmum prentaðar . Myndirnar frá okkur eru framkallaðar á Fuji pappír með ljósfestuvottun uppá 100 ár . Þessar myndir eru í boði á glans og mattann pappír . Þumalputta reglan er að myndir í ramma séu mattar en í albúm eða lausar séu glans . Lazerprentun er hefðbundin skrifstofu og bæklingaprentun . Lazer teiknar myndina á pappírinn , síðan dreifir prentarinn bleki í duftformi yfir myndina sem er síðan brædd á pappírinn . Þessi týpa af prentun hentar betur fyrir magnprentun en hágæðaprentun . Algengir hlutir prentaðir á lazer eru , kort , bæklingar , grafíkverk í fáum litatónum og texti í miklu magni . Bleksprautuprentun hefur tekið þvílíkum framförum síðasta áratug eða svo og er orðin það allra besta sem völ er á í dag . Bleksprautuprentun verður yfirleitt fyrir valinu þegar á að prenta fine art myndir fyrir listagallerí eða eftirprentanir af málverkum . Við prentum allar strigamyndir og flestar foammyndir á bleksprautu vegna gæða og endingar þeirra . Bleksprautuprentari hefur blekhylki með litum sem prenthaus sprautar beint á myndflötinn . Oft eru mismunandi blektýpur eftir hver myndflöturinn er . Við erum með 12 lita Canon bleksprautu rúlluprentara sem hefur sitthvorn svarta litinn eftir því hvort prentflöturinn er mattur eða glans . Önnur þjónusta Við tökum að okkur að skanna myndir allt að 30 x 42cm og flestar filmur og slides . Við erum vel tækjum búin sérhönnuðum í filmuskönnun til að ná fram bestu mögulegu útkomu . Við gerum tilboð í skönnun á stærri filmu og myndasöfnum . Myndaviðgerðir Við tökum að okkur að gera við gamlar eða skemmdar myndir , til dæmis að laga rispur og rifur , litaleiðrétta og skipta um bakgrunna . Ef mynd er verr farin en við teljum okkur ráða við innanhúss erum við í samstarfi við sérhæfða viðgerðaraðila erlendis sem taka að sér stærri og flóknari viðgerðir . Þeir bjóða meðal annars upp á að lita svarthvítar myndir , laga myndir sem hafa lent í stórfelldum vatnsskaða og laga myndir sem einungis er til hluti af . Við tökum að okkur að prenta , skera og brjóta bæklinga og kort fyrir einstaklinga og fyrirtæki , og höfum ákveðna sérstöðu þar sem við getum afgreitt minni upplög en gengur og gerist . Einnig er afgreiðslutíminn frekar stuttur hjá okkur . Við framleiðum líka kort , bæði brotin og einföld , dagatöl , nafnspjöld , kjöllímdar kiljur , borðstanda fyrir veislur og mannamót og margt fleira .